karthi showing interest to make a movie with teja
తెలుగు దర్శకుడిపై తమిళ హీరో కార్తీ కన్ను!
అలాంటి సినిమా చేద్దామని ప్రతిపాదన..
TNN | Updated:
Sep 11, 2017, 12:21PM IST
&lsquo;నేనే రాజు నేనే మంత్రి&rsquo; సినిమాతో దర్శకుడు తేజాకు మళ్లీ ఊపు వచ్చింది. సరైన హిట్ సినిమా తీసి.. దశాబ్దం దాటిపోయిన నేపథ్యంలో ఆ దర్శకుడికి ఈ పొలిటికల్ థ్రిల్లర్ పెద్ద ఊరటగా మారింది. ఎంతసేపూ ఒకే ప్రేమకథను తిప్పి తిప్పి తీస్తున్నాడని క్రిటిక్స్ చేత విమర్శలు ఎదుర్కొంటూ వచ్చిన తేజ .. తన శైలిని మార్చి, జోనర్ ను మార్చి హిట్టు కొట్టాడు. ఈ సినిమా కేవలం తెలుగులో మాత్రమే కాదు, తమిళంలోకి కూడా అనువాదం అయ్యింది. అక్కడ ఇంకా విడుదల కావాల్సి ఉంది.
మరి ఈ సినిమా తెలుగు వెర్షన్ కు ఫిదా అయిన ప్రేక్షకగణం జాబితాలో తమిళ హీరో కార్తీ కూడా ఉన్నాడని సమాచారం. &lsquo;నేనే రాజు నేనే మంత్రి&rsquo;ని చూసిన తర్వాత తేజకు పెద్ద ఫ్యాన్ అయ్యాడట కార్తీ. ఈ నేపథ్యంలో తేజ దర్శకత్వంలో నటించేందుకు ఉత్సాహాన్ని చూపుతున్నాడని తెలుస్తోంది. అది కూడా పొలిటికల్ థ్రిల్లర్ నే చేయాలని అనుకుంటున్నాడట ఈ హీరో.